CELEX: C2005/257/02
Language: lt
Date: 2005-10-15 00:00:00
Title: Byla C-279/05 College van Beroep voor het bedrijfsleven2005 m. birželio 30 d. sprendimu pateiktas prašymas priimti prejudicinį sprendimą byloje Vonk Dairy Products B.V. prieš Productschap Zuivel

15.10.2005   
            
            
               LT
            
            
               Europos Sąjungos oficialusis leidinys
            
            
               C 257/1
            
         
      College van Beroep voor het bedrijfsleven2005 m. birželio 30 d. sprendimu pateiktas prašymas priimti prejudicinį sprendimą byloje Vonk Dairy Products B.V. prieš Productschap Zuivel
   
   (Byla C-279/05)
   (2005/C 257/02)
   Proceso kalba: olandų
   
      College van Beroep voor het bedrijfsleven2005 m. birželio 30 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 11 d., priimti prejudicinį sprendimą byloje Vonk Dairy Product B.V. prieš Productschap Zuivel.
   
      College van Beroep voor het bedrijfsleven prašo Teisingumo Teismo atsakyti į šiuos klausimus:
   
               1.
            
            
               Ar bylos faktinių aplinkybių metu taikytini Reglamento Nr. 3665/87 (1) 16-18 straipsniai aiškintini taip, kad jei diferencijuotos grąžinamosios išmokos yra galutinai sumokamos gavus importo dokumentus, vėliau įrodžius, kad prekės buvo reeksportuotos, išvadą, jog šios išmokos sumokėtos neteisingai, galima daryti tik tuo atveju, jei pažeidimą įvykdė eksportuotojas?
            
         
               2.
            
            
               Jei atsakymas į pirmą klausimą neigiamas, kokiu kriterijumi remiantis galima nustatyti, kada prekių reeksportas reiškia, jog diferencijuotos grąžinamosios išmokos galutinai sumokėtos neteisingai?
            
         
               3.
            
            
               Koks kriterijus taikytinas, siekiant nustatyti, ar pažeidimas daromas nuolat arba pakartotinai kaip nurodyta Reglamento (EB, Euratomas) Nr. 2988/95 (2) 3 straipsnio 1 dalies antroje pastraipoje? College ypač norėtų sužinoti, ar laikytina, kad pažeidimas daromas nuolat arba pakartotinai, tuo atveju, kai jis susijęs su palyginti maža tam tikro laikotarpio sandorių dalimi ir visi sandoriai, su kuriais susijęs nustatytas pažeidimas, sudaryti dėl skirtingų krovinių.
            
         
      (1)  1987 m. lapkričio 27 d. Komisijos reglamentas (EEB) Nr. 3665/87, nustatantis bendras išsamias eksporto grąžinamųjų išmokų sistemos taikymo žemės ūkio produktams taisykles (OL L 351, p. 1).
   
      (2)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, p. 1).